Αθήνα: 19.10.2015

Αρ. Πρωτ.:2445

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Για τη συνεδρίαση της Παγκόσμιας Οργάνωσης για την Αναπηρία στη Βραζιλία ο Ι. Βαρδακαστάνης**

Στο Σάο Πάολο της Βραζιλίας βρίσκεται τις τελευταίες ημέρες ο πρόεδρος της Ε.Σ.Α.μεΑ. και του EDF Ιωάννης Βαρδακαστάνης, με την ιδιότητά του ως Ταμίας της Παγκόσμιας Οργάνωσης για την Αναπηρία (IDA). Θα παρευρεθεί στη Γενική Συνέλευση της IDA καθώς και στη συνεδρίαση του Διοικητικού της Συμβουλίου.

Επιπλέον, την Πέμπτη 22 Οκτωβρίου ο κ. Βαρδακαστάνης θα είναι κεντρικός ομιλητής στο Συνέδριο που διοργανώνουν από κοινού η IDA και η Περιφερειακή Οργάνωση για την Αναπηρία της Λατινικής Αμερικής. Το Συνέδριο θα έχει τίτλο «Advancement of the UN CRPD through the 2030 Agenda: No-one Left Behind: Towards Implementation in Latin America’», η Πρόοδος της Σύμβασης για τα δικαιώματα των Ατόμων με Αναπηρία του ΟΗΕ μέσω της Ατζέντας για την Ανάπτυξη 2030:Κανείς δεν θα μείνει εκτός: Στο δρόμο για την υλοποίηση στη Λατινική Αμερική». Ο κ. Βαρδακαστάνης θα μιλήσει για το παράδειγμα του EDF και τη σχέση με την ΕΕ, αναφορικά με την επικύρωση της Σύμβασης από την ΕΕ και την παρακολούθηση της υλοποίησης από το ευρωπαϊκό αναπηρικό κίνημα.

*(EDF: European Disability Forum, Ευρωπαϊκό Φόρουμ Ατόμων με Αναπηρία)*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**